Parlamentsvalget i Storbritannia 2010

Parlamentsvalget i Storbritannia 2010 fant sted 6. mai etter at parlamentet var blitt oppløst 12. april. Det ble avholdt valg til Underhuset i 649 valgdistrikt etter ordningen med flertallsvalg i enmannskretser. 

Det konservative partiet ble størst med 306 mandater, mens Labour endte med 258 og Liberaldemokratene med 57 mandater. Øvrige partier fikk til sammen 29 mandater. Siden ingen partier oppnådde rent flertall i Underhuset, resulterte valget i et såkalt vippeparlament. Sist det skjedde var etter valget i februar 1974.

Etter noen dager med forhandlinger kom Det konservative partiet og Liberaldemokratene til enighet om en koalisjonsregjering. Statsminister Gordon Brown gikk av 11. mai, og de konservatives leder David Cameron overtok i Downing Street Nr. 10.

Valgkampen ble sterkt preget av at lederne for de tre store partiene for første gang i britisk historie møttes i TV-sendte debatter.BBC News: "Brown to face three televised election debates" BBC News, publisert 21. desember 2009, besøkt 14. mai 2010 Liberaldemokratenes leder Nick Clegg gjorde en svært god figur, særlig i den første debatten. Partiet hevdet seg godt på meningsmålinger fram mot valget, men på selve valgdagen viste det seg at den ventede framgangen uteble.

Det konservative partiets seier var ventet etter 13 år med Labour-styre, økonomiske nedgangstider og sviktende popularitet for Gordon Brown.Ipsos MORI: "Political Monitor: Satisfaction Ratings 1997-Present" Ipsos MORI, besøkt 14. mai 2010 

For første gang siden 1979 hadde ingen av hovedkandidatene ledet en valgkamp tidligere.

 Tidslinje 
6. april: Gordon Brown besøkte Buckingham Palace og ba dronningen oppløse parlamentet den 12. april.
12. april: Parlamentet oppløses.
15. april: Den første partilederdebatten på TV, om hjemlige forhold.
22. april: Den andre partilederdebatten, om internasjonale affærer.
29. april: Den tredje partilederdebatten, om økonomi og skatter.
6. mai: Valgdag.
11. mai: David Cameron blir statsminister i en koalisjonsregjering.
18. mai: Parlamentet samles.
25. mai: Åpningen av parlamentet.
27. mai: Stemmegivning i det siste distriktet, Thirsk and Malton.

 Meningsmålinger 
Etter at valgdagen ble bestemt 6. april hadde YouGov meningsmålinger hver dag.

Fil:UK General Election 2010 YouGov Polls Graph.png

 Avisstøtte 
+ Liste over hvilke partier avisene støttet i 2010-valget Hverdager  Søndager Avis  Støttet  Avis  Støttet The Daily Express  De konservative  The Sunday Express  De konservative The Guardian  Liberaldemokratene  The Observer  Liberaldemokratene The Daily Mail  De konservative The Mail on Sunday  De konservative  The Daily Mirror  Labour  The Sunday Mirror  Labour  The People  Koalisjon The Sun  De konservative The News of the World  De konservative The Daily Telegraph  De konservative  The Sunday Telegraph  De konservative The Economist  De konservative The Times  De konservative  The Sunday Times  De konservative The London Evening Standard  De konservative   The Financial Times  De konservative  

Referanser

#2010
Kategori:Valg i 2010
Kategori:2010 i Storbritannia